Betegtájékoztató az akut stroke thrombolysis kezeléséről

Az Önt / Hozzátartozóját ért agyi keringészavar (ischemiás stroke) lényege, hogy az agyat ellátó érrendszer egy pontján egy vérrög keletkezett, vagy a szervezetben máshol kialakult rög az agyi érben elakadt, így az agy egy részének vérellátása megszűnt.

Az idegsejtek nagyon érzékenyek a vérellátás csökkenésére, vagy megszűnésére (O2, cukor hiány stb.) ezért már néhány óra alatt visszafordíthatatlanul károsodhatnak.

Az érelzáródás következtében kialakult tünetek (pl. végtaggyengeség, beszédzavar) általában tartósak, csak hetek-hónapok alatt javulnak (ez a stroke). Előfordul, hogy a tünetek percek-órák alatt megszűnnek, ez az átmeneti keringészavar (TIA). Ha a TIA többször ismétlődik (ez a halmozott TIA), azt stroke-ként kell kezelni. Ekkor a harmadik átmeneti rosszullét (TIA) után akkor is indokolt a thrombolysis, ha a beteg utána ismét tünetmentessé vált, mert ilyenkor igen nagy a valószínűsége annak, hogy hamarosan stroke alakul ki.

A kutatási eredmények és a klinikai vizsgálatok szerint, ha a vérrög 3 órán belül feloldódik és a keringés újra megindul, akkor a károsodás mértéke, illetve a károsodott terület mérete lényegesen kisebb lesz. Erre irányul a thrombolysis kezelés, amelynek lényege, hogy egy perifériás vénán keresztül a keringésbe vérrögoldó anyagot (r-tPA) juttatunk, egy órán keresztül abból a célból, hogy az agyi eret elzáró rögöt feloldjuk.

A kezelés kockázata abból adódik, hogy a vénán keresztül a vérrög oldó anyag az egész szervezetbe bekerül, és átmenetileg vérzékenységet okozhat a testben máshol is, valamint vérzésesen átalakulhat az agyi infarctus területe is. Mindemellett vérnyomás esés is előfordulhat a kezelés folyamán.

A kezelés menete: két perifériás vénába kötünk be infúziós kanült, egyiken keresztül a vérrög oldó szert kapja folyamatosan 1 órán keresztül, a másikon keresztül szükség esetén kaphat egyéb gyógyszert, A kezelés alatt és után több alkalommal veszünk vért, hogy a vér alvadását ellenőrizzük.

Beleegyezem, hogy rajtam/hozzátartozómon

(név, azonosító) a fenti vérrögoldó kezelést elvégezzék. A felvilágosítást végző orvostól minden szükséges információt megkaptam.

dátum:

orvos páciens/hozzátartozó

Beteg neve:

TAJ szám:

**Beleegyező nyilatkozat agy-gerincfolyadék mintavételéhez
(lumbalpunctio)**

Tisztelt betegünk!

Az Ön betegségének megállapításához agy-gerincfolyadék mintavételre van szükség. Az alábbi tájékozató tartalmazza a vizsgálattal kapcsolatos legfontosabb tudnivalókat. Kérjük, olvassa el figyelmesen!

Az agyat és a gerincvelőt vízhez hasonlatos folyadék, a liquor cerebrospinalis veszi körül.

Egyes betegségekben (agyhártyagyulladás, agyvelőgyulladás, agyburki vérzés, agyhártyák daganatos beszűrődése, idegrendszeri immunológiai betegségek) az agyvíz összetétele megváltozik, mely lehetővé teszi a betegség megállapítását.

A vizsgálat menete:

Az agy-gerincfolyadék vétele előtt a bőrt jódos oldattal, alkohollal fertőtlenítjük, majd lidocainnal érzéstelenítjük. A mintavételt vékony tűvel végezzük, melyet az ágyéki gerinccsigolyák tövisnyúlványai között vezetünk be. Körülbelül 2-5 ml folyadékot bocsájtunk le, de egyes betegségek gyanúja esetén ennél nagyobb mennyiség vételére is szükség lehet. A beavatkozás után 1 napi fekvést és bőséges folyadékfogyasztást javasolunk. A vizsgálat alatt a deréktájon enyhe helyi fájdalom, vagy az alsóvégtagokba sugárzó villanásszerű érzés előfordulhat, ezek azonban szövődményt nem jelentenek. Mivel a gerincvelő a behatolás magassága felett több, mint 10 cm-rel végződik, a vizsgálat gerincvelősérülést vagy bénulást nem okoz. A beavatkozás után 1-2 nappal enyhe derékfájás, valamint főleg felkeléskor fejfájásos panaszok jelentkezhetnek, melyek 1 héten belül kezelés nélkül is megszűnnek. A lumbalpunctio szövődményei igen ritkák, a szúrás mentén vérömleny, helyi vagy általános idegrendszeri gyulladás rendkívüli esetekben felléphet, utóbbira láz kialakulása utalhat.

Számos betegség az agy-gerincfolyadék vizsgálata nélkül nem állapítható meg, ezért betegségének kezelése nem lehetséges.

A fenti tájékoztató elolvasása, illetve kezelőorvosommal (Dr. . )

folytatott beszélgetés alapján a beavatkozás célját, lényegét megértettem, a feltett kérdéseimre kielégítő választ kaptam. Ez alapján a tervezett vizsgálatba beleegyezem.

Budapest, .év hónap nap

Kezelőorvos aláírása, pecsétje: Beteg aláírása:

Tanúk: